GREEK SUPREME COURT DECISION

Decision ID: 470/2024
Decision Number: 470
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Διονύσιο Παλλαδινό και Παναγιώτα Πασσίση-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 20 Φεβρουαρίου 2024, με την παρουσία της Αντεισαγγελέως του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου Ι. Κ. του Α., κατοίκου ..., που δεν εμφανίστηκε, για αναίρεση της 461/2023 απόφασης του Τριμελούς Πλημμελειοδικείου Θεσπρωτίας. Το Τριμελές Πλημμελειοδικείου Θεσπρωτίας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από ... αίτησή του αναίρεσης, η οποία καταχωρίστηκε στο οικείο πινάκιο με τον αριθμό .... Αφού άκουσε Την Αντεισαγγελέα, που πρότεινε να απορριφθεί, ως ανυποστήρικτη η κρινόμενη αίτηση αναίρεσης,

Judges: Ελένη Κατσούλη, Γεωργία Κατσιμαγκλή, Ελένη Μπερτσιά, Διονύσιο Παλλαδινό, Παναγιώτα Πασσίση-Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Διονύσιο Παλλαδινό και Παναγιώτα Πασσίση-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 20 Φεβρουαρίου 2024, με την παρουσία της Αντεισαγγελέως του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου Ι. Κ. του Α., κατοίκου ..., που δεν εμφανίστηκε, για αναίρεση της 461/2023 απόφασης του Τριμελούς Πλημμελειοδικείου Θεσπρωτίας. Το Τριμελές Πλημμελειοδικείου Θεσπρωτίας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από ... αίτησή του αναίρεσης, η οποία καταχωρίστηκε στο οικείο πινάκιο με τον αριθμό .... Αφού άκουσε Την Αντεισαγγελέα, που πρότεινε να απορριφθεί, ως ανυποστήρικτη η κρινόμενη αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ισχύοντος από 1.7.2019 νέου ΚΠΔ (ν. 4620/2019), ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου (512), οι διάδικοι παρίστανται στη συζήτηση με συνήγορο. Περαιτέρω, κατά τη διάταξη του άρθρου 514 εδ. α' του νέου ΚΠΔ, αν δεν εμφανισθεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 - 162 του ισχύοντος ΚΠΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ. 1 του ΚΠΔ, στα δικαστικά έξοδα. Στην προκείμενη περίπτωση, όπως προκύπτει από το αποδεικτικό επίδοσης με ημεροχρονολογία 30.12.2023 που συντάχθηκε αρμοδίως από τον Γ. Κ., αστυνομικό στο Α.Τ. ..., επιδόθηκε προσωπικά στον αναιρεσείοντα Ι. Κ. του Α., νόμιμα και εμπρόθεσμα, σύμφωνα με τις διατάξεις των άρθρων 156 παρ. 1β και 166 παρ. 1 εδ. α' του νέου ΚΠΔ, η κλήση ... του Εισαγγελέα του Αρείου Πάγου, για να παραστεί δια συνηγόρου στο ακροατήριο του Δικαστηρίου τούτου κατά την αναφερόμενη στην αρχή της απόφασης αυτής δικάσιμο (20.2.2024), προκειμένου να υποστηρίξει την από 4.12.2023 αίτησή του για αναίρεση της υπ' αριθ. 461/2023 απόφασης του Τριμελούς Πλημμελειοδικείου Θεσπρωτίας, με την οποία καταδικάστηκε, σε δεύτερο βαθμό, για παράνομη πρόσβαση σε σύστημα πληροφοριών και δεδομένων κατά συρροή, σε συνολική ποινή φυλάκισης δεκαοχτώ (18) μηνών, ανασταλείσα επί τριετία, με τη μνεία ότι αν δεν παραστεί στη δίκη με συνήγορο, η αναίρεσή του θα απορριφθεί ως ανυποστήρικτη. Ως εκ περισσού, αντίγραφο της ανωτέρω κλήσης επιδόθηκε προσωπικά και στη διορισθείσα, με την ένδικη αίτηση αναίρεσης, αντίκλητό του Ευγενία-Έφη Λιοπιάρη, δικηγόρο του Δικηγορικού Συλλόγου Θεσπρωτίας, όπως προκύπτει από το από 15.1.2024 αποδεικτικό επίδοσης του Π. Κ.. Π., ανθυπαστυνόμου στο Α.Τ. .... Όμως, ο αναιρεσείων δεν εμφανίστηκε στο ακροατήριο του Δικαστηρίου τούτου με συνήγορο ούτε εκπροσωπήθηκε από συνήγορο, κατά την ως άνω δικάσιμο, όταν η υπόθεση εκφωνήθηκε στη σειρά της από το οικείο έκθεμα. Κατά συνέπεια, πρέπει η υπό κρίση αίτηση αναίρεσης να απορριφθεί ως ανυποστήρικτη και να επιβληθούν στον αναιρεσείοντα τα δικαστικά έξοδα της ποινικής διαδικασίας (άρθρο 578 παρ. 1 ΚΠΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 4.12.2023 αίτηση του Ι. Κ. του Α., κατοίκου ..., για αναίρεση της υπ' αριθ. 461/2023 απόφασης του Τριμελούς Πλημμελειοδικείου Θεσπρωτίας. Επιβάλλει στον αναιρεσείοντα τα δικαστικά έξοδα εκ διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 12 Μαρτίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 13 Μαρτίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρο 166, άρθρο 578 παρ. 1 του ΚΠΔ, άρθρων 156 παρ. 1, άρθρο 578 παρ. 1, άρθρου 512, άρθρου 514, άρθρο 578, άρθρων 156
Article Codes: ΠΚ|ΚΠΔ
Law References: nan
Total Articles Cited: 9

DATES MENTIONED: 1-7-2019|30-12-2023|20-2-2024|4-12-2023|15-1-2024|20-02-2024|12-03-2024|13-03-2024

SOURCE: https://areiospagos.gr/nomologia/apofaseis_DISPLAY.asp?cd=LM59N96I1P6RQFTS0YFIKHPJ27W0VI&apof=470_2024&info=ΠΟΙΝΙΚΕΣ -  ΣΤ